अब सरकार ने बजट की घोषणा नहीं की तो अटक जाएगा मेडिकल कॉलेज : प्रदेश सरकार का यह अंतिम बजट है। सरकार ने इस बजट में मेडिकल कॉलेज निर्माण के लिए राशि स्वीकृत करने की घोषणा नहीं की तो जिले का यह मेडिकल कॉलेज अटक जाएगा, क्योंकि इसी साल विधानसभा चुनाव होने हैं। चार साल में हालात ये रहे हैं कि अलवर के मेडिकल कॉलेज को लेकर कोई भाजपा नेता और जनप्रतिनिधि सरकार के समक्ष मजबूती से वकालत नहीं कर पाए, जबकि प्रदेश में घोषित 7 मेडिकल कॉलेजों में से 6 जिलों भरतपुर, चूरू, डूंगरपुर, बाड़मेर, पाली और भीलवाड़ा में मेडिकल कॉलेज भवन लगभग बन चुके हैं।